
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


25 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 130 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μεταφορά, κατανομή αρμοδιοτήτων, αναδιάρ¬ 
θρωση, λειτουργία και μετονομασία οργανικών 
μονάδων της Γενικής Διεύθυνσης Οικονομικών 
Υπηρεσιών του Υπουργείου Εργασίας, Κοινωνι¬ 
κής Ασφάλισης και Κοινωνικής Αλληλεγγύης. 

2 Απόδοση πόρων υπέρ ΕΔΟΕΑΠ, ΤΕΑΣ, ΕΤΑΣ. 


ΑΠΟΦΑΣΕΙΣ 

Αριθμ. οικ, 124/Δ9.21 (1) 

Μεταφορά, κατανομή αρμοδιοτήτων, αναδιάρ¬ 
θρωση, λειτουργία και μετονομασία οργανικών 
μονάδων της Γενικής Διεύθυνσης Οικονομικών 
Υπηρεσιών του Υπουργείου Εργασίας, Κοινωνι¬ 
κής Ασφάλισης και Κοινωνικής Αλληλεγγύης. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ - ΔΙΟΙΚΗΤΙΚΗΣ 
ΑΝΑΣΥΓΚΡΟΤΗΣΗΣ 

Έχοντας υπόψη: 

1 .Τις διατάξειςτου άρθρου 69Γ του ν. 4270/2014 «Αρ¬ 
χές δημοσιονομικής διαχείρισης και εποπτείας (ενσω¬ 
μάτωση της Οδηγίας 2011/85/ΕΕ) - δημόσιο λογιστικό 
και άλλες διατάξεις» (Α 143), όπως αυτό προστέθηκε με 
την παρ. 24 του άρθρου 10 του ν. 4337/2015 (Α' 129) 
και συμπληρώθηκε με την παρ. 4 του άρθρου 58 του 
ν. 4438/2016 (Α' 220). 

2. Την αριθμ. 2/16570/0026/13-5-2016 κοινή υπουργι¬ 
κή απόφαση «Καθορισμός διαδικασίας και εξειδίκευση 
μεταφερόμενων αρμοδιοτήτων από τις Υπηρεσίες Δη¬ 
μοσιονομικού Ελέγχου / Ειδικό Λογιστήριο στις Οικονο¬ 
μικές Υπηρεσίες των Φορέων της Γενικής Κυβέρνησης» 
(ΦΕΚ Β 1381-ΑΔΑ: 6ΡΩΣΗ-ΞΝΛ). 

3. Το π.δ. 113/2014 «Οργανισμός του Υπουργείου 
Εργασίας, Κοινωνικής Ασφάλισης και Πρόνοιας» (Α' 
18/2014), όπως τροποποιήθηκε και ισχύει. 

4. Το άρθρο 90του Κώδικα Νομοθεσίαςγιατην Κυβέρ¬ 
νηση και τα Κυβερνητικά Όργανα» που κυρώθηκε με το 
άρθρο πρώτο του π.δ. 63/2005» (Α' 98). 


5. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208). 

6. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

7. Την αριθμ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168/ 
9-10-2015). 

8. Τις εγκυκλίους του Γενικού Λογιστηρίου του Κρά¬ 
τους αριθ. 2/51290/0026/2-6-2016 με θέμα την παροχή 
οδηγιών επί της αριθ. 2/16570/0026/13-5-2016 κοινής 
υπουργικής απόφασης (ΑΔΑ: 9637 Η-ΩΛΦ) και αριθ. 
2/77786/0026/26-9-2016 με θέμα « Αναδιοργάνωση των 
Γενικών Διευθύνσεων Οικονομικών Υπηρεσιών» (ΑΔΑ: 
6ΞΓΑΗ-ΦΒΑ). 

9. Την αριθ. πρωτ.οικ.57319/517/12-12-2016 εισήγηση 
της Προϊσταμένης της Γενικής Διεύθυνσης Οικονομικών 
Υπηρεσιών του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης. 

10. Την ανάγκη αποτελεσματικής λειτουργίας του συ¬ 
στήματος διαχείρισης και ελέγχου δαπανών από 1-1 -2017. 

11 .Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

12.Την ανάγκη μεταφοράς, κατανομής αρμοδιοτήτων, 
αναδιάρθρωσης, λειτουργίας και μετονομασίας οργα¬ 
νικών μονάδων της Γενικής Διεύθυνσης Οικονομικών 
Υπηρεσιών του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης, αποφασίζουμε: 

Άρθρο 1 

Η Γενική Διεύθυνση Οικονομικών Υπηρεσιών του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης που συνεστήθη με την παρ. 1 του 
άρθρου 3Β του ν. 2362/1995, όπως τροποποιήθηκε και 
ισχύει με το π.δ. 113/2014 (ΦΕΚ 180/Α/2014) και μετά 
την μεταφορά των αρμοδιοτήτων που αφορούν στην 
δημοσιονομική διαχείριση οι οποίες ασκούνταν κατά 

την έναρξη ισχύος του ν. 4337/2015 (ΦΕΚ 129/Α') από τις 
Υπηρεσίες Δημοσιονομικού Ελέγχου (Υ.Δ.Ε.), αναδιαρ- 
θρώνεται, με ανακατανομή αρμοδιοτήτων, μετονομασία 
των Οργανικών της Μονάδων, με επαναπροσδιορισμό 
και περαιτέρω εξειδίκευση των αρμοδιοτήτων της. 

Άρθρο 2 

Συνεπεία των προβλεπομένων του προηγούμενου άρ¬ 
θρου αντικαθίστανται τα άρθρα 19-22 του π.δ.113/2014 
(ΑΊ8) ως ακολούθως: 

«Άρθρο 19 

Γενική Διεύθυνση Οικονομικών Υπηρεσιών 

1. Στρατηγικός σκοπός της Γενικής Διεύθυνσης Οικο¬ 
νομικών Υπηρεσιών είναι η ενιαία οικονομική διαχείριση 
και ο έλεγχος των οικονομικών υποθέσεων και λειτουρ¬ 
γιών του Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης και των εποπτευόμενων 
από αυτό φορέων, όπως επίσης και του Μετοχικού Ταμεί¬ 
ου Πολιτικών Υπαλλήλων (Μ.Τ.Π.Υ.), της Ηλεκτρονικής Δι¬ 
ακυβέρνησης Κοινωνικής Ασφάλισης Α.Ε. (Η.ΔΙ.Κ.Α Α.Ε.) 
και της Εθνικής Αναλογιστικής Αρχής (Ε.Α.Α.), σύμφωνα 
με τις αρχές και τους κανόνες της χρηστής δημοσιονο¬ 
μικής διαχείρισης και ευθύνης. 

2. Η Γενική Διεύθυνση Οικονομικών Υπηρεσιών συ¬ 
γκροτείται από τις ακόλουθες οργανικές μονάδες: 

α) Διεύθυνση Προϋπολογισμού και Δημοσιονομικών 
Αναφορών. 

β) Διεύθυνση Οικονομικής Εποπτείας και Επιθεώρησης 
Νομικών Προσώπων. 

γ) Διεύθυνση Οικονομικής Διαχείρισης. 

Άρθρο 20 

Διεύθυνση Προϋπολογισμού 

και Δημοσιονομικών Αναφορών 

1. Ο επιχειρησιακός στόχος της Διεύθυνσης Προϋπο¬ 
λογισμού και Δημοσιονομικών 

Αναφορών είναι η αποτελεσματική διαχείριση και συ¬ 
ντονισμός των ενεργειών που αφορούν: 

α) Στην κατάρτιση, αναθεώρηση και υλοποίηση του 
Μεσοπρόθεσμου Πλαισίου Δημοσιονομικής Στρατηγι¬ 
κής (Μ.Π.Δ.Σ.). 

β) Στην κατάρτιση και παρακολούθηση της εκτέλεσης 
του τακτικού προϋπολογισμού του υπουργείου. 

γ) Στην κατάρτιση και παρακολούθηση της εκτέλεσης 
του κοινωνικού προϋπολογισμού. 

δ) Στην εποπτεία των εσόδων και περιουσίας των επο¬ 
πτευόμενων φορέων. 

ε) Στη συγκέντρωση και επεξεργασία δημοσιονομικών 
στοιχείων, στην παραγωγή των σχετικών αναλύσεων και 
αναφορών και στην υποβολή τους σε όλα τα ενδιαφε¬ 
ρόμενο μέρη. 

2. Η Διεύθυνση Προϋπολογισμού και Δημοσιονομικών 
Αναφορών συγκροτείται από τις ακόλουθες οργανικές 
μονάδες: 

α)Τμήμα Μεσοπρόθεσμου Πλαισίου Δημοσιονομικής 
Στρατηγικής (Μ.Π.Δ.Σ.) και Προϋπολογισμού. 

β) Τμήμα Εσόδων και Περιουσίας. 

γ) Τμήμα Δημοσιονομικών Αναλύσεων και Αναφορών. 


3. α) Αρμοδιότητες του Τμήματος Μεσοπρόθεσμου 
Πλαισίου Δημοσιονομικής Στρατηγικής (Μ.Π.Δ.Σ.) και 
Προϋπολογισμού: 

αα) Ο σχεδιασμός, κατάρτιση, αναθεώρηση και παρα¬ 
κολούθηση της εκτέλεσης του Μεσοπρόθεσμου Πλαισί¬ 
ου Δημοσιονομικής Στρατηγικής (Μ.Π.Δ.Σ.) του τακτικού 
και του Π.Δ.Ε.του υπουργείου. 

αβ) Ο σχεδιασμός, κατάρτιση, τροποποίηση και ανα¬ 
μόρφωση τουΤακτικού Προϋπολογισμού των υπηρεσι¬ 
ών του Υπουργείου, η παρακολούθηση της ορθής εκτέ¬ 
λεσης του Τακτικού Προϋπολογισμού και η εναρμόνιση 
τους με το Μ.Π.Δ.Σ. 

αγ) Ο σχεδιασμός, κατάρτιση και τροποποίηση του 
κοινωνικού προϋπολογισμού ευθύνης του Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης και η παρακολούθηση της ορθής εκτέλεσης του 
σύμφωνα με τους τεθέντες δημοσιονομικούς στόχους. 

αδ) Ο σχεδιασμός, κατάρτιση, αναθεώρηση και πα¬ 
ρακολούθηση της εκτέλεσης του Μεσοπρόθεσμου 
Πλαισίου Δημοσιονομικής Στρατηγικής (Μ.Π.Δ.Σ.) του 
κοινωνικού προϋπολογισμού ευθύνης του Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης. 

αε) Η σύνταξη των μνημονίων συνεργασίας με το 
Υπουργείο Οικονομικών (Γενικό Λογιστήριο του Κρά¬ 
τους) όπως προβλέπεται από το ν. 4270/2014, (Α' 143). 

αστ) Η έκδοση των αποφάσεων μεταβολών εκτελού- 
μενου προϋπολογισμού (μεταβολές των πιστώσεων των 
επιμέρους ΚΑΕ κατά ΕΦ), κατόπιν τεκμηριωμένου αιτή¬ 
ματος από τον αρμόδιο διατάκτη. 

αζ) Η υποβολή αιτημάτων (κατόπιν εισηγήσεων των 
Διευθύνσεων Ανθρωπίνου Δυναμικού και του Τμήματος 
Μισθοδοσίας της Δ/νσης Οικονομικής Διαχείρισης και 
Υπηρεσιών) προς την αρμόδια Διεύθυνση του Υπουρ¬ 
γείου Οικονομικών με σκοπό την εγγραφή πρόβλεψης 
θέσεων σε πράξεις διορισμών, μετατάξεων, προαγωγών 
και αποσπάσεων υπαλλήλων για την ύπαρξη ή μεταβολή 
σχετικών προβλέψεων στον τακτικό προϋπολογισμό του 
υπουργείου και η ενημέρωση των αρμοδίων διευθύνσε¬ 
ων του υπουργείου μετά την έκδοση της σχετικής από¬ 
φασης του Υπουργού Οικονομικών για την ενημέρωση 
των σχετικών μητρώων. 

β) Αρμοδιότητες του Τμήματος Εσόδων και Περιου¬ 
σίας: 

βα) Η μελέτη, επεξεργασία, θέσπιση και επιμέλεια 
εφαρμογής μέτρων που αφορούν στη βεβαίωση και εί¬ 
σπραξη πόρων του υπουργείου και των εποπτευόμενων 
φορέων του, η πραγματοποίηση των δαπανών τους και 
ο τρόπος πληρωμής τους. 

ββ) Η μελέτη, επεξεργασία, θέσπιση, επιμέλεια εφαρ¬ 
μογής μέτρων και έκδοση κανονιστικών πράξεων που 
αφορούν στην κτήση, διάθεση, αξιοποίηση, εκμετάλ¬ 
λευση ή εκποίηση της κινητής και ακίνητης περιουσίας 
του Υπουργείου και των εποπτευόμενων φορέων του. 

βγ) Η επιμέλεια είσπραξης των εσόδων του Ασφα¬ 
λιστικού Κεφαλαίου Αλληλεγγύης Γενεών (Α.Κ.Α.ΓΕ.), η 
λογιστική παρακολούθηση των λογαριασμών του και η 
υποστήριξη της διοικητικής και οικονομικής λειτουργίας 
του. 

βδ) Η παρακολούθηση των εσόδων των Οργανισμών 
και Νομικών Προσώπων, των εσόδων υπέρ ΕΟΠΥΥ, της 
απόδοσης των εσόδων αυτών στους αρμόδιους φορείς, 
και η συλλογή και επεξεργασία σχετικών στατιστικών 
στοιχείων. 

βε) Η συνεργασία με τη Γενική Διεύθυνση Πρόνοιας 
σε θέματα εμπράγματων συναλλαγών που αφορούν 
στο σύνολο της κινητής και ακίνητης περιουσίας της 
Πρόνοιας. 

βστ) Η διαχείριση της περιουσίας του υπουργείου και η 
αντίστοιχη εποπτεία της περιουσίας των εποπτευόμενων 
φορέων του Υπουργείου. 

γ) ΑρμοδιότητεςτουΤμήματοςΔημοσιονομικών Ανα¬ 
λύσεων και Αναφορών: 

γα) Η συγκέντρωση των δημοσιονομικών στοιχείων 
από τα μητρώα δεσμεύσεων του τακτικού προϋπολογι¬ 
σμού, του Προγράμματος Δημοσίων Επενδύσεων, των 
ειδικών φορέων και των εποπτευόμενων φορέων του 
Υπουργείου, η κατάρτιση και υποβολή των προβλεπό- 
μενων αναφορών. 

γβ) Η κατάρτιση των οικονομικών καταστάσεων και 
αναφορών για τις υπηρεσίες του Υπουργείου και τους 
εποπτευόμενους φορείς και η διαβίβαση τους στη Βου¬ 
λή, στο Γενικό Λογιστήριο του Κράτους, στο Υπουργείο 
Οικονομίας και Ανάπτυξης, στην Ελληνική Στατιστική 
Αρχή (ΕΛ.ΣΤΑΤ.) και σε άλλα ενδιαφερόμενο μέρη, όπως 
απαιτείται. 

γγ) Η εκπόνηση μελετών, αναλύσεων και η υποβολή 
προτάσεων για τη διασφάλιση της τήρησης του προϋπο¬ 
λογισμού και του Μ.Π.Δ.Σ., η αξιολόγηση του εκτελούμε- 
νου προϋπολογισμού και η εν γένει χρησιμοποίηση όλων 
των πόρων με αποδοτικό και αποτελεσματικό τρόπο. 

γδ) Ο έλεγχος της εγκυρότητας και αξιοπιστίας των 
υποβαλλόμενων οικονομικών στοιχείων, η παραγωγή 
των σχετικών δημοσιονομικών αναλύσεων και άλλων 
αναφορών. 

Άρθρο 21 

Διεύθυνση Οικονομικής Εποπτείας 
και Επιθεώρησης Νομικών Προσώπων 

1. Ο επιχειρησιακός στόχος της Διεύθυνσης Οικονο¬ 
μικής Εποπτείας και Επιθεώρησης Νομικών Προσώπων 
είναι: 

α) Η καθοδήγηση των εποπτευόμενων φορέων για την 
προετοιμασία του Μ.Π.Δ.Σ. 

β) Η έγκριση, τροποποίηση και εκτέλεση των προϋπο¬ 
λογισμών των εποπτευόμενων φορέων. 

γ) Η έγκριση των απολογισμών των εποπτευόμενων 
φορέων. 

δ) Η οικονομική οργάνωση, εποπτεία και επιθεώρηση- 
όλων των εποπτευόμενων φορέων από το Υπουργείο. 

ε) Η παρακολούθηση της εκτέλεσης των προϋπολο¬ 
γισμών των εποπτευόμενων φορέων και η μέριμνα για 
την ευθυγράμμιση τους με τους στόχους της δημοσιο¬ 
νομικής πολιτικής. 

στ) Η εκπόνηση αναλογιστικών μελετών και επεξερ¬ 
γασία αντίστοιχων στατιστικών στοιχείων, καθώς και ο 
διαχειριστικός και κατασταλτικός έλεγχος των εποπτευ¬ 
όμενων φορέων του υπουργείου. 


ζ) Η κατάρτιση εισηγητικών εκθέσεων του αρ. 24 της 
παρ. 5 του ν. 4270/2014 

η) Η έκδοση των ειδικών εγκρίσεων του αρ. 12 του 
ν. 2731/1999 για τους εποπτευόμενους φορείς της Δι¬ 
εύθυνσης. 

2. Η Διεύθυνση Οικονομικής Εποπτείας και Επιθεώρη¬ 
σης Νομικών Προσώπων συγκροτείται από τις ακόλου¬ 
θες οργανικές μονάδες: 

α) Τμήμα Οικονομικής Οργάνωσης και Προϋπολογι¬ 
σμού Φορέων Κοινωνικής Πολιτικής και Πρόνοιας. 

β) Τμήμα Οικονομικής Οργάνωσης και Προϋπολογι¬ 
σμού Φορέων Κοινωνικής Ασφάλισης. 

γ) Τμήμα Διαχειριστικού και Κατασταλτικού Ελέγχου 
Εποπτευόμενων Φορέων, 
δ) Τμήμα Αναλογιστικών Μελετών. 

3. α) Αρμοδιότητες του Τμήματος Οικονομικής Οργά¬ 
νωσης και Προϋπολογισμού Φορέων Κοινωνικής Πολι¬ 
τικής και Πρόνοιας: 

αα) Ο έλεγχος, η έγκριση και τροποποίηση των προ¬ 
ϋπολογισμών των εποπτευόμενων φορέων και η παρα¬ 
κολούθηση της ορθής εκτέλεσης τους σε εναρμόνιση με 
το Μ.Π.Δ.Σ. και τους στόχους που έχουν τεθεί. 

αβ) Η μελέτη, επεξεργασία, θέσπιση και επιμέλεια 
εφαρμογής γενικών κανόνων που αφορούν τους δια¬ 
χειριστικούς κανονισμούς και η λογιστική λειτουργία των 
εποπτευόμενων φορέων. 

αγ) Ο έλεγχος της εγκυρότητας και αξιοπιστίας των 
υποβαλλόμενων από τους εποπτευόμενους φορείς οι¬ 
κονομικών στοιχείων και αναφορών και η συνεργασία με 
το Τμήμα Δημοσιονομικών Αναλύσεων και Αναφορών 
για την κατάρτιση των σχετικών αναφορών. 

αδ) Η υποβολή προτάσεων για τη διασφάλιση της 
ορθής εκτέλεσης του προϋπολογισμού των εποπτευό¬ 
μενων φορέων και του Μ.Π.Δ.Σ. που αποτελούν μέρος 
της δημοσιονομικής στρατηγικής και την εν γένει χρησι¬ 
μοποίηση των πόρων με αποδοτικό και αποτελεσματικό 
τρόπο. 

αε) Η πρόταση προς την Διεύθυνση Οικονομικής Δι¬ 
αχείρισης και Υπηρεσιών κάθε μήνα, για την καταβολή 
των επιχορηγήσεων από τον τακτικό προϋπολογισμό 
προς τους εποπτευόμενους φορείς, λαμβάνοντας υπόψη 
τις επικαιροποιημένες μηνιαίες ταμειακές τους ανάγκες. 

αστ) Η βεβαίωση που προβλέπεται στη περιπτ. ε του 
άρθρου 1 .Α της κοινής υπουργικής απόφασης αριθμ. 
2/39549/0026/2015 (ΦΕΚ1138/Β/12-6-2015). 

αζ) Η έκδοση των ειδικών εγκρίσεων του αρ. 12 του 
ν. 2731/1999 για τους εποπτευόμενους φορείς της Δι¬ 
εύθυνσης. 

β) Αρμοδιότητες τουΤμήματος Οικονομικής Οργάνω¬ 
σης και Προϋπολογισμού Φορέων Κοινωνικής Ασφάλι¬ 
σης: 

βα) Ο έλεγχος, η έγκριση και τροποποίηση των προϋ¬ 
πολογισμών των εποπτευόμενων φορέων, όπως επίσης 
και του Μ.Τ.Π.Υ., της Η.ΔΙ.Κ.Α Α.Ε. και της Ε.Α.Α. και η πα¬ 
ρακολούθηση της ορθής εκτέλεσης τους σε εναρμόνιση 
με το Μ.Π.Δ.Σ. και τους στόχους που έχουν τεθεί. 

ββ) Η μελέτη, επεξεργασία, θέσπιση και επιμέλεια 
εφαρμογής γενικών κανόνων που αφορούν τους διαχει¬ 
ριστικούς κανονισμούς και τη λογιστική λειτουργία των 

εποπτευόμενων φορέων-όπως επίσης και του Μ.Τ.Π.Υ., 
της Η.ΔΙ.Κ.Α Α.Ε. και της Ε.Α.Α. 

βγ) Ο έλεγχος της εγκυρότητας και αξιοπιστίας των 
υποβαλλόμενων από τους εποπτευόμενους φορείς Γενι¬ 
κής Κυβέρνησης, οικονομικών στοιχείων και αναφορών 
και η συνεργασία με τοΤμήμα Δημοσιονομικών Αναλύ¬ 
σεων και Αναφορών για την κατάρτιση των σχετικών 
αναφορών. 

βδ) Η υποβολή προτάσεων για τη διασφάλιση της ορ¬ 
θής εκτέλεσης του προϋπολογισμού των εποπτευόμε¬ 
νων φορέων, όπως επίσης και του Μ.Τ.Π.Υ., της Η.ΔΙ.Κ.Α 
Α.Ε. και της Ε.Α.Α. και της ορθής εκτέλεσης του Μ.Π.Δ.Σ. 
που αποτελούν μέροςτης δημοσιονομικής στρατηγικής 
και την εν γένει χρησιμοποίηση των πόρων με αποδοτικό 
και αποτελεσματικό τρόπο. 

βε) Η πρόταση προς την Διεύθυνση Οικονομικής Δι¬ 
αχείρισης και Υπηρεσιών κάθε μήνα, για την καταβολή 
των επιχορηγήσεων από τον τακτικό προϋπολογισμό 
προς τους εποπτευόμενους φορείς, λαμβάνοντας υπόψη 
τις επικαιροποιημένες μηνιαίες ταμειακές τους ανάγκες. 

βστ) Η βεβαίωση που προβλέπεται στη περιπτ. ε του 
άρθρου 1.Α της κοινής υπουργικής απόφασης αριθμ. 
2/39549/0026/2015 (ΦΕΚ1138/Β/12-6-2015). 

βζ) Η έκδοση των ειδικών εγκρίσεων του αρ. 12 του 
ν. 2731/1999 για τους εποπτευόμενους φορείς της Δι¬ 
εύθυνσης. 

γ) ΑρμοδιότητεςτουΤμήματοςΔιαχειριστικού και Κα¬ 
τασταλτικού Ελέγχου Εποπτευόμενων Φορέων: 

γα) Η διενέργεια τακτικών και εκτάκτων ελέγχων των 
διαχειριστικών χρήσεων των εποπτευόμενων από το 
Υπουργείο φορέων, όπως επίσης και του Μ.Τ.Π.Υ., της 
Η.ΔΙ.Κ.Α. Α.Ε. και της Ε.Α.Α., καθώς και η παρακολούθηση 
της δράσης των οργάνων ελέγχου τους. 

γβ) Η έγκριση των ισολογισμών και απολογισμών των 
εποπτευόμενων από το Υπουργείο φορέων, όπως επίσης 
και του Μ.Τ.Π.Υ., της Η.ΔΙ.Κ.Α. Α.Ε. και της Ε.Α.Α. και των 
οικονομικών καταστάσεων που προβλέπονται από το 
π.δ. 80/1997, (Α'68), καθώς και ο έλεγχος των εκθέσεων 
των ορκωτών ελεγκτών που προβλέπονται από το άρ¬ 
θρο 84 του ν. 2084/1992, (Α' 165). 

γγ) Η διαπίστωση της κανονικής και εύρυθμης λειτουρ¬ 
γίας των εποπτευόμενων από το Υπουργείο φορέων, 
όπως επίσης και του Μ.Τ.Π.Υ., της Η.ΔΙ.Κ.Α. Α.Ε. και της 
Ε.Α.Α., η καθοδήγηση των οργάνων τους σε οικονομικά, 
διοικητικά και διαχειριστικά θέματα, η παρακολούθηση 
της καλής εκτέλεσης του προϋπολογισμού, της λογιστι¬ 
κής ενημερότητας και ο έλεγχος της διαχείρισης των 
κεφαλαίων και της περιουσίας τους. 

γδ) Ο έλεγχος της διαχείρισης των υπόλογων διαχει¬ 
ριστών χρημάτων, υλικού και ενσήμων, καθώς και της 
κανονικής και έγκαιρης απόδοσης του λογαριασμού 
μετρητών. 

γε) Η διενέργεια διαχειριστικών ερευνών και ανακρί¬ 
σεων σε υποβαλλόμενες καταγγελίες που αναφέρονται 
σε θέματα διαχειριστικών ανωμαλιών ή καταχρήσεων 
στους εποπτευόμενους από το Υπουργείο φορείς, όπως 
επίσης και στο Μ.Τ.Π.Υ., στην Η.ΔΙ.Κ.Α. Α.Ε. και στην Ε.Α.Α., 
καθώς και σε περιπτώσεις διαπιστουμένων κατά τον υπη¬ 
ρεσιακό έλεγχο αδικημάτων σε θέματα αρμοδιότητας 


τους κατόπιν εντολής Υπουργού ή εξουσιοδοτημένου 
οργάνου και σε έκτακτες περιπτώσεις, μη επιδεχόμενες 
αναβολή, μετά από άμεση σχετική ενημέρωση και προ¬ 
φορική εντολή. 

γστ) Η διενέργεια ελέγχου στα βιβλία των επιχειρήσε¬ 
ων για την επαλήθευση της κανονικής βεβαίωσης των 
εισφορών εργοδοτών και ασφαλισμένων και ο σχεδια- 
σμός, προγραμματισμός και συγκρότηση των μικτών 
κλιμακίων ελέγχου επιχειρήσεων του άρθρου 33 του 
ν. 3863/2010, (ΑΊ15). 

γζ) Η καθοδήγηση των εποπτευόμενων από το Υπουρ¬ 
γείο φορέων, όπως επίσης και του Μ.Τ.Π.Υ., της Η.ΔΙ.Κ.Α. 
Α.Ε. και της Ε.Α.Α. επί θεμάτων αρμοδιότητας αυτών κατά 
το διενεργούμενο υπηρεσιακό έλεγχο, η συνεχή ενημέ¬ 
ρωση της ηγεσίας του Υπουργείου για τα απασχολούντο 
αυτούς θέματα, η κοινοποίηση των υποβαλλόμενων, 
στο Τμήμα Διαχειριστικού και Κατασταλτικού Ελέγχου 
Εποπτευόμενων Φορέων, εκθέσεων, επιθεωρησιακών 
ελέγχων ή αποσπασμάτων αυτών από τις κατά περίπτω¬ 
ση αρμόδιες υπηρεσιακές μονάδες και η διατύπωση πα¬ 
ρατηρήσεων επ' αυτών. 

γη) Η τήρηση αρχείου εκθέσεων - πορισμάτων, ως και 
κάθε άλλου στοιχείου για την παρακολούθηση του ελε¬ 
γκτικού και ανακριτικού έργου, καθώς και η θεώρηση 
των βιβλίων, καταστάσεων και στοιχείων που προβλέ- 
πονται από το π.δ. 80/1997. 

γθ) Η έκδοση εντολών ελέγχου στις οποίες δύναται να 
συμμετάσχουν και άλλοι δημόσιοι υπάλληλοι ή υπάλλη¬ 
λοι Νομικών Προσώπων Δημοσίου Δικαίου (Ν.Π.Δ.Δ.) 
που έχουν ειδικές γνώσεις ή ειδικά προσόντα (ν.δ. 
30-4-1946, ΑΊ 41, ν.δ.3396/1955, Α'276, π.δ. 611/1977, 
Α' 198 και ν.1256/1982, Α65). 

δ) Αρμοδιότητες του Τμήματος Αναλογιστικών Με¬ 
λετών: 

δα) Η κατάρτιση αναλογιστικών μελετών και η σύντα¬ 
ξη οικονομικών εκθέσεων σε θέματα της οικονομικής 
ζωής των φορέων κύριας και επικουρικής ασφάλισης 
και φορέων παροχής επιδομάτων για τη διαπίστωση της 
οικονομικής τους κατάστασης και η διατύπωση προτά¬ 
σεων για την εξασφάλιση ομαλής οικονομικής λειτουρ¬ 
γίας τους μακροχρόνια. 

δβ) Η συγκέντρωση τυποποιημένων πληροφοριών 
και στοιχείων που απαιτούνται για την κατάρτιση των 
οικονομικών εκθέσεων και των αναλογιστικών μελετών, 
καθώς και η συγκέντρωση και επεξεργασία στατιστικών 
στοιχείων για Διεθνείς Οργανισμούς. 

δγ) Η μεθοδική ταξινόμηση, ανάλυση, επεξεργασία και 
μελέτη των παραπάνω στοιχείων και πληροφοριών για 
την εξαγωγή συμπερασμάτων για την κατάσταση που 
υπάρχει και την πορεία που διαγράφεται στην κοινωνική 
ασφάλιση, καθώς και η συνεχής παρακολούθηση της 
σύνταξης ελληνικών αναλογιστικών πινάκων επιβίωσης 
από τους αρμόδιους φορείς, όπως τα ελληνικά Ανώτατα 
Εκπαιδευτικά Ιδρύματα (Α.Ε.Ι.) και την Ελληνική Στατιστι¬ 
κή Αρχή (ΕΛ.ΣΤΑΤ), καθώς και η μετέπειτα προσαρμογή 
αυτών. 

δδ) Η ανάλυση και εκτίμηση των οικονομικών συνεπει¬ 
ών των σχεδιαζόμενων μέτρων πολιτικής που προϋπο¬ 
θέτουν την ανάλυση επιπτώσεων μελλοντικών αβέβαιων 

γεγονότων, καθώς και η υποστήριξη άλλων τμημάτων 
της Γενικής Διεύθυνσης Οικονομικών Υπηρεσιών για την 
αναγνώριση και ανάλυση μελλοντικών ενδεχόμενων που 
επηρεάζουν το κοινωνικό, δημογραφικό και οικονομικό 
περιβάλλον. 

δε) Η κατάρτιση εισηγητικών εκθέσεων οικονομικών 
επιπτώσεων, σύμφωνα με το άρθρο 24 παρ. 5 του ν. 
4270/2014 (Α'/143/2014) που βαρύνουν τον Κρατικό 
Προϋπολογισμό (τακτικού και Π.Δ.Ε.) και τους προϋπο¬ 
λογισμούς των εποπτευόμενων φορέων. 

Άρθρο 22 

Διεύθυνση Οικονομικής Διαχείρισης 
1.0 επιχειρησιακός στόχοςτης Διεύθυνσης Οικονομι¬ 
κής Διαχείρισης και Υπηρεσιών είναι η αποτελεσματική 
διαχείριση και συντονισμός όλων των δραστηριοτήτων/ 
υπηρεσιών που σχετίζονται με: 

α) την εκτέλεση του προϋπολογισμού, περιλαμβανο- 
μένης της επεξεργασίας και της έγκρισης των δεσμεύ¬ 
σεων και της πληρωμής των δαπανών, 
β) την τήρηση του μητρώου δεσμεύσεων, την επε¬ 
ξεργασία όλων των απαιτήσεων, λογαριασμών και τι¬ 
μολογίων για πληρωμή καθώς και της μισθοδοσίας και 
την υποβολή όλων των απαιτήσεων, λογαριασμών και 
τιμολογίων για δημοσιονομικό έλεγχο μαζί με τα σχετικά 
δικαιολογητικά, 

γ) την τήρηση των σχετικών μητρώων και λογιστικών 
αρχείων και τον έλεγχο δεσμεύσεων και δαπανών, 
δ) την κατάρτιση, έγκριση, εκτέλεση και παρακολού¬ 
θηση της εφαρμογής του Προγράμματος Δημοσίων 
Επενδύσεων (Π.Δ.Ε.) και την εκκαθάριση των δαπανών 
αυτού. 

2. Η Διεύθυνση Οικονομικής Διαχείρισης και Υπηρεσι¬ 
ών συγκροτείται από τις ακόλουθες οργανικές μονάδες: 

α) Τμήμα Εκτέλεσης Τακτικού Προϋπολογισμού. 
β)Τμήμα Εφαρμογής Προγράμματος Δημοσίων Επεν¬ 
δύσεων (Π.Δ.Ε.), και Πληρωμής Δαπανών, 
γ) Τμήμα Μισθοδοσίας. 

δ) Τμήμα Εκκαθάρισης και Πληρωμής Δαπανών του 
Π.Δ.Ε. 

3. α) Αρμοδιότητες τουΤμήματοςΕκτέλεσηςΤακτικού 
Προϋπολογισμού για το σύνολο των δαπανών του τακτι¬ 
κού προϋπολογισμού του Υπουργείου πλην αυτών που 
ανήκουν στην αρμοδιότητα του Τμήματος Μισθοδοσίας: 

αα) Η εκτέλεση του προϋπολογισμού του υπουργείου 
και η καταχώρηση μεταβολών του τακτικού προϋπολο¬ 
γισμού με εξαίρεση των δαπανών μισθοδοσίας. 

αβ) Η τήρηση Μητρώου Δεσμεύσεων για κάθε δια¬ 
χειριστική πράξη, των ανώτατων ορίων των πιστώσεων 
του προϋπολογισμού, των λοιπών λογιστικών βιβλίων 
και η υποβολή των σχετικών αναφορών στην αρμόδια 
Διεύθυνση. 

αγ) Η κατάρτιση του σχεδίου απόφασης ανάληψης 
υποχρεώσεων, κατόπιν τεκμηριωμένου αιτήματος του 
διατάκτη και καταχώρηση των αναλαμβανόμενων δε¬ 
σμεύσεων στα οικεία λογιστικά βιβλία και στο Μητρώο 
Δεσμεύσεων. 

αδ) Ο έλεγχος τήρησης των περί ανάληψης υποχρεώ¬ 
σεων διατάξεων και παροχή βεβαίωσης επί των σχεδίων 


των σχετικών πράξεων, για την ύπαρξη της απαιτούμε- 
νης πίστωσης και για τη μη υπέρβαση του οριζόμενου 
κάθε φορά από το αρμόδιο όργανο ποσοστού διάθεσης 
της πίστωσης. 

αε) Η σύνταξη έκθεσης προς την αρμόδια Δ.Υ.Ε.Ε. σύμ¬ 
φωνα με τις διατάξεις της παραγράφου 3δ του άρθρου 
66 του ν. 4270/2014 όπως ισχύει και του περί ανάληψης 
υποχρεώσεων από τους διατάκτες προεδρικού διατάγ¬ 
ματος (π.δ. 80/2016). 

αστ) Ο έλεγχος και εκκαθάριση δαπανών με βάση τα 
πλήρη και νόμιμα δικαιολογητικά αυτών, καθώς και ο 
έλεγχος νομιμότητας και κανονικότητας των δαπανών. 

αζ) Η έκδοση τίτλου για την πληρωμή των δαπανών, 
μέσα στα καθοριζόμενα κατά μήνα όρια πληρωμών και 
εντός των προβλεπομένων προθεσμιών από το ενωσι- 
ακό και εθνικό κανονιστικό πλαίσιο και η έκδοση χρη¬ 
ματικών ενταλμάτων. 

αη) Η σύνταξη έκθεσης επί διαφωνιών με το διατάκτη 
ως προς τη νομιμότητα και κανονικότητα των εκκαθα- 
ριζόμενων δαπανών και υποβολή της μετά του σχετι¬ 
κού φακέλου στη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων με σχετική 
κοινοποίηση στην αρμόδια Γενική Διεύθυνση Δημοσιο¬ 
νομικών Ελέγχων του Γενικού Λογιστηρίου του κράτους 
(Γ.Λ.Κράτους), σύμφωνα με τα οριζόμενα στην παράγρα¬ 
φο 1 του άρθρου 26 του ν. 4270/2014. 

αθ) Η σύνταξη έκθεσης προς την αρμόδια Υπηρεσία 
προκειμένου να κινηθεί η προβλεπόμενη από τις κείμε¬ 
νες διατάξεις διαδικασία του επιτόπιου ελέγχου. 

αι) Η τακτοποίηση των χρηματικών ενταλμάτων προ¬ 
πληρωμής. 

αια) Η Εισήγηση αρμοδίωςγια καταλογισμό δημόσιου 
υπολόγου, καθώς και λαβόντα αχρεώστητης πληρωμής. 

αιβ) Η παροχή απόψεων στα Δικαστήρια, εκτέλεση 
δικαστικών αποφάσεων και κοινοποίηση στην αρμό¬ 
δια Δημοσιονομική Υπηρεσία Εποπτείας και Ελέγχου 
(Δ.Υ.Ε.Ε.) των δικαστικών αποφάσεων αυτών από τις 
οποίες προκύπτει επιβάρυνση στον προϋπολογισμό 
του φορέα. 

αιγ) Η μέριμνα για την αποτροπή συσσώρευσης οφει¬ 
λών. 

αιδ) Η καταχώρηση των στοιχείων των δικαιούχων 
δαπανών και τήρηση του μητρώου αυτών, 
αιε) Η αποκατάσταση πάγιων προκαταβολών, 
αιστ) Η έκδοση επιτροπικών ενταλμάτων για τη με¬ 
ταβίβαση πιστώσεων στους δευτερεύοντες διατάκτες. 

αιζ) Η παρακολούθηση μηνιαίως σε ξεχωριστή κατά¬ 
σταση των εγγραφών που γίνονται στα λογιστικά βιβλία 
του φορέα για κάθε δευτερεύοντα διατάκτη. 

αιη) Η παρακολούθηση του βιβλίου υπολόγων και ει¬ 
σήγηση στον ΓΔΟΥ για την έκδοση εντολών προς τους 
οικείους εκκαθαριστές αποδοχών για την επίσχεση των 
αποδοχών δημόσιων υπολόγων που καθυστερούν την 
απόδοση λογαριασμού, καθώς και εισήγηση στον αρ¬ 
μόδιο Επίτροπο του Ελεγκτικού Συνεδρίου για τον κα¬ 
ταλογισμό του υπερήμερου υπολόγου, σύμφωνα με τις 
κείμενες διατάξεις. 

αιθ) Η έκδοση συμψηφιστικών χρηματικών ενταλμά¬ 
των, όπου προβλέπεται. 

ακ) Η ορθολογική αξιοποίηση των πόρων του Υπουρ¬ 
γείου βάσει των γενικών αρχών και κανόνων για την δη¬ 
μοσιονομική διαχείριση του ν. 4270/2014. 

β) ΑρμοδιότητεςτουΤμήματος Εφαρμογής Προγράμ¬ 
ματος Δημοσίων Επενδύσεων (Π.Δ.Ε.) και Πληρωμής 
Δαπανών: 

βα) Η υποβολή προτάσεων στο Τμήμα Μ.ΠΑΣ. και 
Προϋπολογισμού των συνολικά απαιτούμενων πιστώσε¬ 
ων του Προγράμματος Δημοσίων Επενδύσεων (Π.Δ.Ε.) 
κατ' έτος και στα πλαίσια του Μ.Π.Δ.Σ. 

ββ) Η κατάρτιση, έγκριση, παρακολούθηση της εκτέ¬ 
λεσης και εφαρμογής του ετήσιου Π.Δ.Ε. και η αναθε¬ 
ώρησή του, καθώς και η τήρηση στοιχείων μητρώου 
δεσμεύσεων και η υποβολή των σχετικών αναφορών 
στην αρμόδια Διεύθυνση. 

βγ) Η έκδοση αιτημάτων χρηματοδότησης και προτά¬ 
σεων κατανομής πιστώσεων ανά Κωδικό Αριθμό Εξόδου 
(Κ.Α.Ε.). 

βδ) Η αναμόρφωση, τροποποίηση ή ανακατανομή του 
προϋπολογισμού των έργων του Π.Δ.Ε. 

βε) Η έκδοση αιτημάτων χρηματοδότησης-κατανομών 
συγχρηματοδοτούμενων έργων. 

βστ) Η τήρηση Μητρώου Δεσμεύσεων Προγράμματος 
Δημοσίων Επενδύσεων. 

βζ) Η παραγωγή στο Ολοκληρωμένο Πληροφοριακό 
Σύστημα Δημοσιονομικής Πολιτικής (Ο.Π.Σ.Δ.Π.) ηλε¬ 
κτρονικών εντολών μεταφοράς και πίστωσης λογαρια¬ 
σμού προς την Τράπεζα της Ελλάδος για την εξόφληση 
των εκδιδόμενων χρηματικών ενταλμάτων με πίστωση 
των τραπεζικών λογαριασμών των δικαιούχων και την 
απόδοση των διενεργούμενων κρατήσεων υπέρ τρίτων 
σε αυτούς. 

βη) Η μέριμνα για τη διενέργεια συμψηφισμών και 
απόδοση στο Δημόσιο και στα οικεία ασφαλιστικά τα¬ 
μεία των οφειλών των δικαιούχων που αναγράφονται 
στις σχετικές βεβαιώσεις φορολογικών και ασφαλιστι¬ 
κών οφειλών. 

βθ) Η ενημέρωση των δικαιούχων και των φορέων για 
την έκδοση χρηματικών ενταλμάτων και την πληρωμή 
των δικαιούχων. 

βι) Η καταχώρηση στοιχείων και τήρηση των Μητρώ¬ 
ων Κατασχέσεων και Εκχωρήσεων, 
γ) Αρμοδιότητες τουΤμήματος Μισθοδοσίας: 
ΤοΤμήμα Μισθοδοσίας ασκεί τις κατωτέρω αρμοδιότη¬ 
τες για δαπάνες αποδοχών, συντάξεων, πρόσθετων αμοι¬ 
βών, αποζημιώσεων και με οποιανδήποτε άλλη ονομασία 
καταβαλλόμενων απολαβών του πάσης φύσεως προσωπι¬ 
κού του Υπουργείου, των φυσικών προσώπων με οποιον- 
δήποτε τύπου μίσθωση έργου ή παροχής ανεξάρτητων 
υπηρεσιών ή έμμισθης εντολής, καθώς και αποζημιώσεων 
φοιτητών και σπουδαστών για την πρακτική τους άσκηση 
σε υπηρεσίες του υπουργείου που βαρύνουν τους Ε.Φ. του 
προϋπολογισμού του υπουργείου ως ακολούθως: 

γα) Η εκκαθάριση αποδοχών και γενικά αποζημιώσε¬ 
ων προσωπικού που μισθοδοτείται από το υπουργείο 
και βαρύνει όλους του Ε.Φ. του προϋπολογισμού του 
υπουργείου. 

γβ) Η διευθέτηση και καταβολή μισθών, αποδοχών 
και αποζημιώσεων στο προσωπικό του υπουργείου και 


όλων των μισθοδοτούμενων που βαρύνουν πιστώσεις 
του προϋπολογισμού του υπουργείου όλων των Ε.Φ. σε 
συνδυασμό με την Ενιαία Αρχή Πληρωμών. 

γγ) Η εκτέλεση δικαστικών αποφάσεων, σχετικά με 
αξιώσεις κατά του δημοσίου, όπως για οικογενειακά 
επιδόματα, αποζημιώσεις κ.λπ. όλων των μισθοδοτού¬ 
μενων που βαρύνουν πιστώσεις του προϋπολογισμού 
του Υπουργείου όλων των Ε.Φ. 

γδ) Η κατάρτιση του σχεδίου απόφασης ανάληψης 
υποχρεώσεων, κατόπιν τεκμηριωμένου αιτήματος του 
διατάκτη και καταχώρηση των αναλαμβανόμενων δε¬ 
σμεύσεων στα οικεία λογιστικά βιβλία και στο Μητρώο 
Δεσμεύσεων, σύμφωνα με τις διατάξεις του περί ανά¬ 
ληψης υποχρεώσεων από τους διατάκτες προεδρικού 
διατάγματος (π.δ. 80/2016). 

γε) Ο έλεγχος τήρησηςτων περί ανάληψης υποχρεώσεων 
διατάξεων και παροχή βεβαίωσης επί των σχεδίων των σχε¬ 
τικών πράξεων, για την ύπαρξη της απαιτούμενης πίστωσης 
και για τη μη υπέρβαση του οριζόμενου κάθε φορά από το 
αρμόδιο όργανο ποσοστού διάθεσης της πίστωσης. 

γστ) Η σύνταξη έκθεσης προς την αρμόδια Δ.Υ.Ε.Ε. 
σύμφωνα με τις διατάξεις της παραγράφου 3δ του άρ¬ 
θρου 66 του ν.4270/2014 όπως ισχύει και του περί ανά¬ 
ληψης υποχρεώσεων από τους διατάκτες προεδρικού 
διατάγματος (π.δ. 80/2016). 

γζ) Ο έλεγχος και εκκαθάριση των δαπανών αρμο¬ 
διότητας του τμήματος με βάση τα πλήρη και νόμιμα 
δικαιολογητικά αυτών. 

γη) Η έκδοση τίτλου για την πληρωμή δαπανών, σε 
συνεργασία με την Ενιαία Αρχή Πληρωμών, μέσα στα 
καθοριζόμενα κατά μήνα όρια πληρωμών και εντόςτων 
προβλεπομένων προθεσμιών από το ενωσιακό και εθνι¬ 
κό κανονιστικό πλαίσιο. 

γθ) Η σύνταξη έκθεσης επί διαφωνιών με το διατάκτη 
κατά τη διενέργεια ελέγχου νομιμότητας και κανονικό¬ 
τητας των δαπανών και υποβολή της μετά του σχετι¬ 
κού φακέλου στη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων με σχετική 
κοινοποίηση στη Γενική Διεύθυνση Δημοσιονομικών 
Ελέγχων του Γενικού Αογιστηρίου του Κράτους (Γ.Α.Κρά- 
τους), σύμφωνα μετά οριζόμενα στην παράγραφο 1 του 
άρθρου 26 του ν. 4270/2014. 

γι) Η σύνταξη έκθεσης προς την αρμόδια υπηρεσία 
προκειμένου να κινηθεί η προβλεπόμενη από τις κείμε¬ 
νες διατάξεις διαδικασία του επιτόπιου ελέγχου. 

για) Η τακτοποίηση των χρηματικών ενταλμάτων προ¬ 
πληρωμής. 

γιβ) Η εισήγηση αρμοδίως για καταλογισμό δημόσιου 
υπολόγου, καθώς και λαβόντα αχρεώστητης πληρωμής. 

γιγ) Η τήρηση του Μητρώου Δεσμεύσεων Τακτικού 
Προϋπολογισμού και η ενημέρωση του Πληροφοριακού 
Συστήματος. 

γιδ) Η παροχή απόψεων στα Δικαστήρια, εκτέλεση 
δικαστικών αποφάσεων και κοινοποίηση στην αρμό¬ 
δια Δημοσιονομική Υπηρεσία Εποπτείας και Ελέγχου 
(Δ.Υ.Ε.Ε.) των δικαστικών αποφάσεων αυτών από τις 
οποίες προκύπτει επιβάρυνση στον προϋπολογισμό 
του φορέα για δαπάνες αρμοδιότητας του τμήματος. 

γιε) Η μέριμνα για την αποτροπή συσσώρευσης οφει¬ 
λών. 

γιστ) Η τήρηση μητρώου πάσης φύσεως προσωπικού 
του οικείου Υπουργείου. 

γιζ) Η παροχή στοιχείων, βεβαιώσεων και οδηγιών 
αναφορικά με αποδοχές, πρόσθετες αμοιβές, αποζημι¬ 
ώσεις, κρατήσεις κ.λπ., για το πάσης φύσεως μισθοδο¬ 
τούμενο προσωπικό από τις πιστώσεις του υπουργείου. 

γιη) Η παροχή στοιχείων μισθοδοσίας στο τμήμα 
ΜΠΔΣ και προϋπολογισμού της Δ/νσης Προϋπολογι¬ 
σμού και Δημοσιονομικών Αναφορών με σκοπό την 
εγγραφή πρόβλεψης θέσεων σε πράξεις διορισμών, 
μετατάξεων και αποσπάσεων στο οικείο υπουργείο 
υπαλλήλων δημοσίου, ΝΠΔΔ και ΝΠΙΔ. 

γιζ) Η παροχή βεβαίωσης επί των πράξεων διορισμών, 
εντάξεων, μετατάξεων, αποσπάσεων και προαγωγών του 
προσωπικού κάθε κατηγορίας του Υπουργείου, για την 
ύπαρξη σχετικών προβλέψεων στον προϋπολογισμό 
του. 

γιθ) Η παροχή στοιχείων επί θεμάτων που αφορούν 
στο τμήμα. 

γκ) Η μηνιαία δήλωση στη μηχανογραφική εφαρμογή 
της Ενιαίας Αρχής Πληρωμών των σχετικών χρηματικών 
ενταλμάτων. 

γκα) Τήρηση των λογιστικών βιβλίων που προβλέπο- 
νται από τις ισχύουσες διατάξεις. 

γκβ) Καταχώρηση των στοιχείων των δικαιούχων δα¬ 
πανών και τήρηση του μητρώου αυτών. 

γκγ) Παρακολούθηση του βιβλίου υπολόγων και 
εισήγηση στον Γ.Δ.Ο.Υ. για την έκδοση εντολών προς 
τους οικείους εκκαθαριστές αποδοχών για την επίσχεση 
των αποδοχών δημόσιων υπολόγων που καθυστερούν 
την απόδοση λογαριασμού, καθώς και εισήγηση στον 
αρμόδιο Επίτροπο του Ελεγκτικού Συνεδρίου για τον 
καταλογισμό του υπερήμερου υπολόγου, σύμφωνα με 
τις κείμενες διατάξεις. 

δ) ΑρμοδιότητεςτουΤμήματος Εκκαθάρισης και Πλη¬ 
ρωμών Δαπανών του Π.Α.Ε.: 

δα) Η εισήγηση, έγκριση, έκδοση και υπογραφή τε¬ 
χνικών δελτίων προτεινόμενων πράξεων που αφορούν 
τα συγχρηματοδοτούμενα έργα που χρηματοδοτεί το 
Υπουργείο μέσω του 
προϋπολογισμού του. 

δβ) Η παρακολούθηση του έργου των υπολόγων - 
διαχειριστών-υπευθύνων λογαριασμών και η έκδοση 
σχετικών οδηγιών σχετικά με τα προβλήματα που προ¬ 
κύπτουν κατά τη διαδικασία των πληρωμών και την 
επίλυσή τους. 

δγ) Ο έλεγχος των δικαιολογητικών και η εκκαθάριση 
των πληρωμών των έργων του Π.Δ.Ε. από τους υπολό- 
γους-διαχειριστές- υπεύθυνους λογαριασμών. 

δδ) Η έκδοση ισόποσων συμψηφιστικών Χρηματικών 
Ενταλμάτων Πληρωμής (Χ.Ε.Π.) προς τακτοποίηση των 
υπολόγων-διαχειριστών- υπεύθυνων λογαριασμών των 
έργων. 

δε) Η έκδοση καταλογιστικών πράξεων, 
δστ) Η έκδοση συμψηφιστικών ενταλμάτων (τακτικών 
και προπληρωμής) για την εμφάνιση των εξόδων που 
βαρύνουν το Πρόγραμμα Δημοσίων Επενδύσεων στη 
δημόσια ληψοδοσία, καθώς και η έκδοση λοιπών συμψη- 
φιστικών χρηματικών ενταλμάτων, όπου προβλέπεται. 


δζ) Η μέριμνα για την αποτροπή συσσώρευσης οφει¬ 
λών. 

δη) Η καταχώρηση στοιχείων και τήρηση των Μητρώ¬ 
ων Κατασχέσεων και Εκχωρήσεων. 

δθ) Η σύνταξη έκθεσης επί διαφωνιών με το διατάκτη 
κατά τη διενέργεια ελέγχου νομιμότητας και κανονικό¬ 
τητας των δαπανών και υποβολή της μετά του σχετι¬ 
κού φακέλου στη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων με σχετική 
κοινοποίηση στη Γενική Διεύθυνση Δημοσιονομικών 
Ελέγχων του Γενικού Λογιστηρίου του Κράτους (Γ.Λ.Κρά- 
τους), σύμφωνα με τα οριζόμενα στην παράγραφο 1 του 
άρθρου 26 του ν. 4270/2014». 

Άρθρο 3 

Οι υπάλληλοι που κατά την έναρξη ισχύος του παρό¬ 
ντος προΐστανται στις οργανικές μονάδες που με τις δια¬ 
τάξεις της παρούσας μετονομάζονται, εξακολουθούν να 
ασκούν καθήκοντα Προϊσταμένου στις ίδιες οργανικές 
μονάδες. 

Άρθρο 4 

Μέχρι να αποδοθούν δικαιώματα χρήσης του Ο.Π.Σ. 
Δημοσιονομικής Πολιτικής και να πιστοποιηθούν όλοι οι 
υπάλληλοι με δικαιώματα εκκαθαριστών και λογιστών, 
οι μέχρι τώρα πιστοποιούμενοι υπάλληλοι ευθύνονται 
μόνο για την ορθή καταχώρηση των στοιχείων στο 
Ο.Π.Σ.Δ.Π. και ο έλεγχος νομιμότητας και κανονικότη¬ 
τας των δαπανών είναι στην αρμοδιότητα του εκάστοτε 
εισηγητή. 

Άρθρο 5 

Η παρούσα απόφαση αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2017 
Οι Υπουργοί 

Εργασίας, Κοινωνικής 

Ασφάλισης Αναπληρωτής Υπουργός 

και Κοινωνικής Αλληλεγγύης Οικονομικών 

ΕΥΤΥΧΙΑ ΑΧΤΣΙΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 

Διοικητής Ανασυγκρότησης 

ΟΛΓΑ ΓΕΡΟΒΑΣΙΛΗ 


Αριθμ. οικ.60973/338 1 (2) 

Απόδοση πόρων υπέρ ΕΔΟΕΑΠ,ΤΕΑΣ, ΕΤΑΣ. 

Ο ΥΦΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΥΗΣ 

Έχοντας υπόψη: 

1. Τις διατάξεις του αρθ.60 του ν.4445/2016 «Εθνικός 
Μηχανισμός Συντονισμού, Παρακολούθησης και Αξιολό¬ 
γησης των Πολιτικών Κοινωνικής Ένταξης και Κοινωνικής 

Συνοχής, ρυθμίσεις για την κοινωνική αλληλεγγύη και 
εφαρμοστικές διατάξεις » (Α' 236). 

2. Τις διατάξεις άρθρου 27 του ν.4320/2015 (Α' 29) 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των Κυβερνητικών οργάνων και λοιπές 
διατάξεις». 

3. Τις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το πρώτο άρθρο του π.δ. 63/2005 (Α' 98). 

4. Τις διατάξεις του π.δ. 113/2014 (ΑΊ 80) «Οργανισμός 
Υπουργείου Εργασίας», όπωςτροποποιήθηκαν και ισχύ¬ 
ουν σήμερα. 

5. Τις διατάξεις του π.δ. 125/2016 (Α’ 210) «Διορισμός 
Υπουργών, Αναπληρωτών Υπουργών και Υφυπουργών». 

6. Τη με αριθμ. οικ. 54051/Δ9.14200 απόφαση του 
Πρωθυπουργού και του Υπουργού Εργασίας, Κοινωνι¬ 
κής Ασφάλισης και Κοινωνικής Αλληλεγγύης σχετικά 
με τροποποίηση της υπ’αριθμ.οικ. 44549/Δ9.12193 
από 8-10-2015 απόφασης του Πρωθυπουργού και του 
Υπουργού Εργασίας, Κοινωνικής Ασφάλισης και Κοινω¬ 
νικής Αλληλεγγύης «Ανάθεση αρμοδιοτήτων στον Υφυ¬ 
πουργό Εργασίας, Κοινωνικής Ασφάλισης και Κοινωνικής 
Αλληλεγγύης, Αναστάσιο Πετρόπουλο» (Β’ 3801). 

7. Τα από 21/12/2016 σημειώματα της Δ/νσης Διοίκη¬ 
σης και Οικ. Υπηρεσιών του ΕΤΑΠ-ΜΜΕ. 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 


ϋπολογισμού. Προκαλείται δαπάνη στον προϋπολογισμό 
του ΕΤΑΠ- ΜΜΕ ύψους 9.555.780,00 €, αποφασίζουμε: 

1. Προσδιορίζουμε το ποσό των πόρων του άρθρου 
60 του ν. 4445/2016 (Α’ 236) που έχουν βεβαιωθεί μέχρι 
19.12.2016 στα 70.398.000,00 €. 

2. Καθορίζουμε από το παραπάνω να μεταφερθούν 
μέχρι 31.12.2016: 

Α) Στον Ενιαίο Δημοσιογραφικό Οργανισμό Επικου¬ 
ρικής Ασφάλισης Περίθαλψης (ΕΔΟΕΑΠ) το πόσο των 
7.611.000,00 €. 

Β) Στο Ταμείο Επικουρικής Ασφάλισης Συντακτών Πε- 
λοποννήσου, Ηπείρου και Νήσων (ΤΕΑΣ) το ποσό των 
972.390,00 €. 

Γ) Στο Επικουρικό Ταμείο Ασφάλισης Συντακτών 
Θεσσαλίας, Στερεός Ελλάδας και Εύβοιας το ποσό των 
972.390,00 €. 

3. Τα ποσά θα καταβληθούν στους αναφερόμενους 
στην παρ. 2 της παρούσας απόφασης φορείς από τη Δ/ 
νση Διοίκησης και Οικονομικών Υπηρεσιών του ΕΤΑΠ- 
ΜΜΕ με μεταφορά από τα αποθεματικά της Α'Δ/νσης 
Ασφάλισης και Παροχών του ΕΤΑΠ- ΜΜΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2016 

Ο Υφυπουργός 

ΑΝΑΣΤΑΣΙΟΣ ΠΕΤΡΟΠΟΥΛΟΣ 

